කොළඹ – නුවර දුම්රිය ගමන් කාලය 2011 වසරේ සිට පැය භාගයකින් අඩු කෙරේ.මේ අනුව කොළඹ - නුවර නගරාන්තර දුම්රියට පැය දෙකකින් නුවරට යාමට හැකිවන අතර, සාමාන්‍ය දුම්රියන්හි ධාවන කාලයද මේ අනුව අඩුවේ.ප්‍රවාහන ඇමැති කුමාර වෙල්ගම මහතාගේ උපදෙස් අනුව දුම්රිය සාමාන්‍යාධිකාරි ඒ. පී. මහානාම මහතාගේ මෙහෙයවීමෙන් මෙය සිදු කෙරේ.මේ සඳහා නුවර කටුගම්පල හා ගම්පල දුම්රිය ත්‍රිකෝණය රුපියල් බිලියන 10.15 ක වියදමින් කඩිනමින් සංවර්ධනය කෙරෙන අතර, ගෙලිඔය - පිළිමතලාව දුම්රිය ස්ථානවල සංවර්ධන කටයුතු දැනටමත් නිමවෙමින් තිබෙන බව දුම්රිය දෙපාර්තමේන්තුවේ අධ්‍යක්‍ෂ (සැලසුම්) විජය සමරසිංහ මහතා පැවැසීය..